Document ID: /roh_data/filtered/fineweb-2-filterrobots_roh.jsonl.gz/49785

La Confederaziun reglescha da nov las prescripziuns per scolas autas spezialisadas. A partir dal prim da november duai la furmaziun professiunala s'orientar pli fitg al martgà da lavur, scriva il secretariat statal per furmaziun, perscrutaziun ed innovaziun.
Element central da la revisiun èn plans d'instrucziun da basa. Quels regleschan il profil da la professiun e tge ch'igl è da savair per survegnir in diplom federal renconuschì. Ils plans d'instrucziun vegnan elavurads en collavuraziun cun las organisaziuns professiunalas.
RR novitads 14:00